CELEX: 22021D0203
Language: hu
Date: 2018-07-06 00:00:00
Title: Az EGT Vegyes Bizottság 141/2018 határozata (2018. július 6.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2021/203]

2021.2.25.   
               
               
                  HU
               
               
                  Az Európai Unió Hivatalos Lapja
               
               
                  L 67/32
               
            
         AZ EGT VEGYES BIZOTTSÁG 141/2018 HATÁROZATA
         (2018. július 6.)
         az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2021/203]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 297/95/EK tanácsi rendeletnek az Európai Gyógyszerügynökségnek fizetendő díjak inflációs ráta szerinti, 2018. április 1-jétől érvényes kiigazítása tekintetében történő módosításáról szóló, 2018. március 21-i (EU) 2018/471 bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás II. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás II. melléklete XIII. fejezetének 15h. pontja (297/95/EK tanácsi rendelet) a következő franciabekezdéssel egészül ki:
            
                        „—
                     
                     
                        
                           32018 R 0471: a Bizottság (EU) 2018/471 rendelete (2018. március 21.) (HL L 79., 2018.3.22., 19. o.).”
                     
                  
         
            2. cikk
            Az (EU) 2018/471 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. július 7-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. július 6-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 79., 2018.3.22., 19. o.
         
            (*1)  Alkotmányos követelmények fennállását nem jelezték.